《秋怀 其四》
清代·柯劭慧

枯莽委岩趾，槁箨陨林梢。高下虽殊科，零落固同朝。

念我非金石，胡为长郁陶。人生本物旅，大化谁能超。

以此慰我怀，援笔成长谣。耀灵驰西陆，少昊司秋节。

翩翩野藿飞，澄澄寒潭洁。我生多艰虞，览物难为悦。

时往若驰波，一逝不可辍。来忧如循环，百转还相结。

御风伤绤絺，卒岁无衣褐。徘徊终何之，对影惟明月。

作者简介：柯劭慧，字稚筠，胶州人。荣成拔贡孙季咸室。有《思古斋诗钞》。